EkBass/fiwiki-20250220-pages-articles huggingface dataset:
Unkarin Grand Prix 2004

Unkarin Grand Prix 2004 oli Formula 1 -sarjan osakilpailu, joka ajettiin 15. elokuuta 2004 Hungaroringilla Unkarissa. Kilpailun voitti Ferrarilla ajanut Michael Schumacher, jolle voitto oli kauden kahdestoista. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 1 Michael Schumacher Ferrari 70 1.35.26,131 1 10 2 2 Rubens Barrichello Ferrari 70 + 4,696 2 8 3 8 Fernando Alonso Renault 70 + 44,599 5 6 4 3 Juan Pablo Montoya Williams-BMW 70 + 1.02,613 7 5 5 9 Jenson Button BAR-Honda 70 + 1.07,439 4 4 6 10 Takuma Satō BAR-Honda 69 + 1 krs. 3 3 7 4 Antônio Pizzonia Williams-BMW 69 + 1 krs. 6 2 8 11 Giancarlo Fisichella Sauber-Petronas 69 + 1 krs. 8 1 9 5 David Coulthard McLaren-Mercedes 69 + 1 krs. 12 10 14 Mark Webber Jaguar- Cosworth 69 + 1 krs. 11 11 17 Olivier Panis Toyota 69 + 1 krs. 13 12 18 Nick Heidfeld Jordan-Ford 68 + 2 krs. 16 13 15 Christian Klien Jaguar- Cosworth 68 + 2 krs. 14 14 20 Gianmaria Bruni Minardi-Cosworth 66 + 4 krs. 19 15 21 Zsolt Baumgartner Minardi-Cosworth 65 + 5 krs. 18 Kesk. 19 Giorgio Pantano Jordan-Ford 48 Vaihdelaatikko 17 Kesk. 7 Jarno Trulli Renault 41 Moottori 9 Kesk. 16 Ricardo Zonta Toyota 31 Sähköt 15 Kesk. 12 Felipe Massa Sauber-Petronas 21 Jarrut 20 Kesk. 6 Kimi Räikkönen McLaren- Mercedes 13 Sähköt 10 Lähde: Lähde: Lähde: Lähde: Lähde: Lähde: Lähde: Lähde: == Muuta == *Paalupaikka: Michael Schumacher – 1.19,146 *Nopein kierros: Michael Schumacher – 1.19,071 (kierroksella 29) *Ricardo Zontan ensimmäinen kilpailu Toyotalla. *Juan Pablo Montoya saavutti 200 MM-pisteen rajan *Fernando Alonso saavutti 100 MM-pisteen rajan *Ferrari varmisti 14. valmistajien ja kuljettajien maailmanmestaruuden == Lähteet == Luokka:Formula 1 -kausi 2004 Luokka:Unkarin Grand Prix
Ylä-Tuuloman tekojärvi

Ylä-Tuuloman tekojärvi () on Kuolan niemimaalla Murmanskin alueella sijaitseva noin 745 neliökilometrin laajuinen tekojärvi. Järven pituus on 85 km, suurin leveys 20 km, keskisyvyys 15 m. Sen säännöstelystä johtuva pinnankorkeuden vaihteluväli on 6 m.Верхнетуломское водохранилище Большая советская энциклопедия. Säännöstelyaltaan ylin vedenkorkeus merenpinnasta on 80 m. Tärkeimmät tekoaltaaseen Suomen puolelta laskevat joet ovat Lutto ja Nuorttijoki. Tekojärvi on syntynyt entisen Nuorttijärven paikalle Tuulomajoen niskalle perustetun Ylä-Tuuloman voimalaitoksen padon rakentamisen yhteydessä 1964–1965. Pato on 1 400 metrin pituinen ja pääasiassa maa-aineksista rakennettu. Voimalan rakensi Imatran Voima. Nuorttijärven pintaa nostettiin 32 metrillä. Tekoaltaan itäpäähän voimalaitoksen yhteyteen rakennettiin Ylä- Tuuloman eli Verhnetulomskin taajama. Vanhoissa kartoissa esiintyvä Ristikentän kirkonkylä ja laajoja metsäalueita jäi tekoaltaan pohjaan. ==Lähteet== Luokka:Murmanskin alueen järvet Luokka:Venäjän tekojärvet Luokka:Kuolan piiri Luokka:Tuulomajoen vesistö
Bonnie Hunt

Bonnie Lynn Hunt (s. 22. syyskuuta 1961) on yhdysvaltalainen puolalaissukuinenJones, J. S. (2014). ”Polish Americans”. In T. Riggs (Ed.), Gale Encyclopedia of Multicultural America (3rd ed., Vol. 3, pp. 477-492). Gale Books. Viitattu 1.5.2022. näyttelijä. Hän esitti alun alkaen improvisoitua komediaa ja liittyi vuonna 1986 kuuluisaan The Second City -ryhmään Chicagossa. Hunt on nyttemmin tullut tunnetuksi useista televisio- ohjelmista, ja vuonna 2008 on suunniteltu aloitettavan uusi sarja The Bonnie Hunt Show. Hän on tehnyt usein yhteistyötä David Lettermanin kanssa. Vuonna 2002 aloitettiin sarja Life with Bonnie, josta näyttelijä sai yhden Emmy- ja kaksi Golden Globe -ehdokkuutta. == Elokuvaura == Hunt on tehnyt työtä myös elokuvien parissa. Hän on näytellyt sellaisissa elokuvissa kuin Beethovenissa (1992), Beethovenin toisessa (1993), Vihreä maili (1999), Jumanji (1995) ja Villissä tusinassa (2003). Ohjaajana ja käsikirjoittajana hän on näyttänyt kykynsä elokuvassa Palaa luokseni (2000), jossa hän myös näytteli Megan Daytonin roolissa. == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Yhdysvaltalaiset elokuvaohjaajat Luokka:Vuonna 1961 syntyneet Luokka:Elävät henkilöt Luokka:Amerikanpuolalaiset
Lars Erik Eriksen

Lars Erik Eriksen (s. 29. joulukuuta 1954 Oslo, Norja) on norjalainen uransa lopettanut maastohiihtäjä, moninkertainen olympia- ja MM-mitalisti. Eriksen hiihti avausosuuden Norjan viestijoukkueessa, joka saavutti pronssia Lahden MM-kilpailuissa 1978. Hänen lisäkseen joukkueeseen kuuluivat Ove Aunli, Ivar Formo ja Oddvar Brå. Samoissa kisoissa hän oli lisäksi viides 50 kilometrillä. Lake Placidin olympialaisissa 1980 Eriksen hiihti avausosuuden Norjan viestijoukkueessa, joka saavutti hopeaa; muut viestinviejät olivat Per Knut Aaland, Aunli ja Brå. Eriksen oli lisäksi 50 kilometrillä neljäs hävittyään pronssimitalisti Aleksandr Zavjaloville vain 1,51 sekuntia. Oslon MM- kilpailuissa 1982 Eriksen hiihti jälleen ensimmäisen osuuden Norjan viestijoukkueessa, joka jakoi maailmanmestaruuden Neuvostoliiton kanssa. Hänen lisäkseen joukkueessa hiihtivät Aunli, Pål Gunnar Mikkelsplass ja Brå. 30 kilometrin kilpailussa Eriksen saavutti hopeaa Thomas Erikssonin jälkeen sekä 50 kilometrillä pronssia Thomas Wassbergin ja Juri Burlakovin jälkeen. Sarajevon olympialaisissa 1984 Eriksen oli kuudes 30 kilometrillä ja yhdestoista 50 kilometrillä. Maailmancupissa Eriksen voitti 15 kilometrin kilpailun Lahdessa maaliskuussa 1984. Hän oli lisäksi toinen 30 kilometrillä Sarajevossa helmikuussa 1983. ==Lähteet== * === Viitteet === Luokka:Norjalaiset maastohiihtäjät Luokka:Norjalaiset olympiamitalistit Luokka:Vuonna 1954 syntyneet Luokka:Elävät henkilöt
Nokianvirran koulu

thumb|225px|Nokianvirran yläkoulun etupihaa. Nokianvirran koulu on Nokialla sijaitseva yläkoulu, jossa on vuosittain 500–700 oppilasta. Koulussa on musiikki- ja kuvataideluokat, sekä liikuntapainotteinen luokka. Koulun rehtori on Harri Yli-Valkama. Koulutalossa on viisi kerrosta. Ruokailusali sijaitsee ensimmäisessä kerroksessa ja pukuhuoneet liikuntasaliin sijaitsevat alimmassa kerroksessa eli nollassa. Liikuntasali kuitenkin sijaitsee 2. kerroksessa. Ainoat musiikin, käsityön ja kotitalouden luokat löytyvät 1. kerroksesta. Neljännessä eli ylimmässä kerroksessa opetetaan vain matematiikkaa. ==Aiheesta muualla== * Nokianvirran koulu. Web Archive. Luokka:Nokian peruskoulut
The Best of Sweet

The Best of Sweet on Sweet-yhtyeen vuonna 1993 julkaistu kokoelmalevy, joka sisältää materiaalia vuosilta 1972-1980. ==Kappaleet== #Little Willy – 3:15 #Wig-Wam Bam – 3:01 #Blockbuster – 3:14 #Ballroom Blitz – 4:04 #Teenage Rampage – 3:35 #The Six Teens – 4:04 #Fox on the Run – 3:25 #Action – 3:20 #The Lies in Your Eyes – 3:47 #Lost Angels – 4:04 #Fever of Love – 4:02 #Stairway to the Stars – 3:05 #Love Is Like Oxygen – 3:47 #California Nights – 3:44 #Mother Earth – 6:32 #Sixties Man – 4:08 ==Kokoonpano== *Brian Connolly *Steve Priest *Andy Scott *Mick Tucker Best of Sweet Best of Sweet
Sosiaaliupseeri

Sosiaaliupseeri on henkilöstöalan esikuntaupseeri. Sosiaaliupseerin tehtäviin kuuluu muun muassa sotilaiden psykososiaalisen taistelukyvyn varmistaminen, sosiaalialan asiantuntijatehtävät sodan ajan organisaatiossa ja yhteystehtävät sosiaalialan siviiliorganisaatioon. Luokka:Sotilastehtävät Luokka:Sosiaalipsykologia
Tomasz Sikora

Tomasz Wacław Sikora (s. 21. joulukuuta 1973 Wodzisław Śląski, Puola) on puolalainen ampumahiihtäjä, maailmanmestari ja olympiamitalisti. Sikora voitti normaalimatkan maailmanmestaruuden Anterselvassa 1995 kukistettuaan Jon Åge Tyldumin 34,6 sekunnilla – molemmat selviytyivät kilpailusta ilman sakkominuutteja. Brezno-Osrblien MM-kilpailuissa 1997 hän kuului joukkuekilpailun pronssia voittaneeseen Puolan nelikkoon. Oberhofin MM- kisoissa 2004 Sikora saavutti normaalimatkalla hopeaa ammuttuaan ainoan ohilaukauksensa ensimmäisellä makuupaikalla. Raphaël Poirée, joka sai myös yhden sakkominuutín, oli lähes minuutin nopeampi. Torinon olympialaisissa 2006 Sikora oli lähellä kultamitalia yhteislähtökilpailussa Ole Einar Bjørndalenin ammuttua viimeisellä pystypaikalla kaksi ohilaukausta. Hän ampui kuitenkin kilpailun ainoan ohilaukauksensa – ja sai hopeaa vain 6,3 sekuntia Michael Greisille hävinneenä. Sikora on voittanut kuusi Euroopan-mestaruutta, viisi EM-hopeaa ja kaksi pronssia. Maailmancupissa hän on voittanut viisi osakilpailua: MM-kultakisan 16. helmikuuta 1995 Anterselvassa, yhteislähdön 19. maaliskuuta 2006 Kontiolahdella, sprinttikilpailun 5. tammikuuta 2008 Oberhofissa, yhteislähtökisan Hanti-Mansijskissa 9. maaliskuuta 2008 sekä ensimmäisen takaa-ajonsa 7. joulukuuta 2008 Östersundissa. Lisäksi hän on sijoittunut yhdeksän kertaa toiseksi ja yhdeksän kertaa kolmanneksi (13.2.2011 mennessä). Sikoran nykyinen seura on NKS Dynamit Chorzów. == Saavutukset == *Olympialaiset: **Nagano 1998: viestissä viides **Torino 2006: yhteislähdössä hopeaa **Vancouver 2010: normaalimatkalla seitsemäs, yhteislähdössä 11. *MM- kilpailut: **Anterselva 1995: normaalimatkalla kultaa **Ruhpolding 1996: normaalimatkalla kuudes, sprintissä viidestoista **Brezno-Osrblie 1997: joukkuekilpailussa pronssia, viestissä kuudes **Pokljuka 1998: takaa-ajossa 14. **Oslo 1999: normaalimatkalla 14. **Pokljuka 2001: sprintissä 15., viestissä kuudes **Hanti Mansijsk 2003: takaa-ajossa seitsemäs, normaalimatkalla yhdeksäs, sprintissä 11., yhteislähdössä 14. **Oberhof 2004: normaalimatkalla hopeaa, yhteislähdössä neljäs, takaa-ajossa kuudes **Hochfilzen 2005: normaalimatkalla viides, yhteislähdössä viides, sprintissä yhdeksäs, takaa-ajossa kymmenes **Anterselva 2007: sprintissä viides, takaa- ajossa seitsemäs **Östersund 2008: sprintissä 11., takaa-ajossa 11. **Pyeongchang 2009: takaa-ajossa neljäs, yhteislähdössä kuudes, normaalimatkalla yhdeksäs *EM-kilpailut: **normaalimatkalla kultaa 2004 ja 2008, hopeaa 1997 ja 2002 **sprintissä kultaa 2007, hopeaa 2004, pronssia 2002 **takaa-ajossa kultaa 2000, 2004 ja 2007 **viestissä hopeaa 2000 ja 2001, pronssia 2004 *Maailmancupin kokonaiskilpailu: **Kausi 2002–2003: yhdeksäs **Kausi 2003–2004: seitsemäs **Kausi 2005–2006: neljäs **Kausi 2008–2009: toinen == Lähteet == *Profiili * *Sports 123 Biathlon Luokka:Puolalaiset ampumahiihtäjät Luokka:Puolalaiset olympiamitalistit Luokka:Vuonna 1973 syntyneet Luokka:Elävät henkilöt
Asko Autio

Asko Antero Autio (s. 21. huhtikuuta 1953 Ylivieska) on suomalainen maastohiihtäjä. Autio voitti Davosin kansainvälisten kilpailujen 15 kilometriä vuonna 1978. Lake Placidin olympialaisissa 1980 hän oli yhdeksäs 50 kilometrin hiihdossa. Autio voitti vuonna 1981 Suomen mestaruuden sekä 30 että 50 kilometrillä. Oslon MM-kilpailuissa 1982 Autio sijoittui 50 kilometrillä viidenneksi ja voitti seuraavana vuonna Holmenkollenin kisojen 50 kilometrin kilpailun sekä sijoittui Salpausselän kisoissa 15 kilometrillä kolmanneksi ja 50 kilometrillä samoin kolmanneksi. Autio oli yksi ennakkosuosikeista Sarajevon olympialaisissa 1984, mutta hän joutui nilkkakipujen vuoksi palaamaan kisakaupungista Suomeen jo ennen kilpailua. Hän hiihti vuoden 1985 Salpausselän kisoissa 15 kilometrillä kolmanneksi. Hän lopetti uransa keväällä 1985. Motocrosskuljettaja Matti Autio oli Asko Aution veli. ==Lähteet== * ===Viitteet=== Luokka:Suomalaiset maastohiihtäjät Luokka:Vuonna 1953 syntyneet Luokka:Elävät henkilöt
La Libertad

La Libertad on yksi Perun 24 alueesta. Se sijaitsee Pohjois-Perussa Tyynen valtameren rannikolla. Pohjoisessa naapurialueena on Lambayeque, etelässä Ancashin alue ja Huánucon alue sekä idässä San Martín ja Cajamarca. La Libertadin alueen pääkaupunki on Trujillo. Alueen pinta-ala on 25 569 neliökilometriä. Asukkaita on noin 1,6 miljoonaa.Citypopulation Alue on kuivaa autiomaata, mutta laaksot ovat hedelmällisiä. Merenrannikko on kalaisa Humboldtinvirran eli Perunvirran ansiosta. == Lähteet == == Aiheesta muualla == Luokka:Perun alueet
Powerball

PowerBall on Nanosecondin valmistama käsilihaksia vahvistava harjoitusväline, jonka toimintaidea pohjautuu gyroskooppiin. 300 gramman painoista voimapalloa pyöritetään ranneliikkeellä, jolloin pallo luo sitä suuremman vastavoiman, mitä nopeammin sitä pyörittää. Vastavoima voi olla jopa 15 kg. Pallossa on digitaalinen nopeusmittari, joka näyttää mm. kierrosnopeuden (RPM). == Lähteet == *Valmistajan kotisivut *Virallinen tuloslista * Powerball The Original ja Ironpower maahantuojan kotisivut *Maailmanennätyksen haltija Akis Kritsinelis *Suomen ennätyksen haltija Tuomas Burke *Lista Suomen parhaista pyörittelijöistä Luokka:Urheiluvälineet
Simon Biwott

Simon Biwott (s. 3. maaliskuuta 1970 Eldoret) on aktiiviuransa päättänyt kenialainen kestävyysjuoksija, joka voitti hopeaa maratonilla vuoden 2001 MM- kilpailuissa Edmontonissa.Simon Biwott Biwott aloitti kilpailemisen 27-vuotiaana ja lopetti uransa alkuvuodesta 2005. Hän osallistui uransa aikana 15 maratonille ja voitti niistä viisi: Rotterdamin maratonin (2002), Cancúnin maratonin (1998), Berliinin ja Milanon maratonit (2000) ja Pariisin maratonin (2001). == Lähteet == Luokka:Kenialaiset kestävyysjuoksijat Luokka:Vuonna 1970 syntyneet Luokka:Elävät henkilöt
Anemokset

Anemokset (, , "tuulet") olivat kreikkalaisessa mytologiassa tuulen jumalia, jotka kukin liitettiin johonkin pääilmansuunnista. Niissä henkilöityi kyseistä suunnasta puhaltava tuuli. Samalla kukin niistä liitettiin tähän tuuleen liittyvään vuodenaikaan ja sen mukanaan tuomiin sääoloihin. Välistä anemoksia kuvattiin vain tuulen henkäyksiksi, mutta varsinaisina henkilöityminä heitä kuvattiin kahtena erilaisena hahmona: siivekkäinä miehinäOvidius, Muodonmuutoksia i.262–273 (engl. käännös) tai tuulispäisinä hevosina, joita pidettiin Aioloksen talleissa.Quintus Smyrnaeus, Troijan tuho 12.164–227 (engl. käännös)Nonnos, Dionysiaka 2.414–435 (engl. käännös) Anemoksien vanhemmiksi nimetään Astraios ja EosHesiodos, Jumalten synty 378–382 (engl. käännös)Apollodoros, Bibliotheke ('Kirjasto') 1.2.5 (engl. käännös). Tuulien neljä pääjumaluutta olivat pohjoistuuli Boreas (), joka toi mukanaan kylmän talvisen tuulen, etelätuuli Notos (), joka toi mukanaan loppukesästä ja syksyllä myrskyt, ja länsituuli Zefyros (), joka toi mukanaan leudon sään keväällä ja alkukesästä; itätuuli Euros () ei liittynyt mihinkään kreikkalaisten vuodenaikaan, ja se onkin näistä ainoa, jota ei mainita Hesiodoksen Jumalten synnyssä. Näiden lisäksi vähäisempiä tuulten jumaluuksia olivat Kaikias koillistuulelle (), Apeliotes kaakkoistuulelle (), Skiron luoteistuulelle () ja Lips lounaistuulelle (). Nämä kahdeksan tuulen jumaluudet on kuvattu Tuulien tornissa, joka pystytettiin Ateenaan 100-luvulla eaa. == Lähteet == == Aiheesta muualla == Luokka:Antiikin Kreikan jumalat
Concordia (varustamo)

Rederi AB Concordia on yksi ruotsalaisen Concordia Maritime -varustamon kolmesta tytäryhtiöstä. Muut tytäryhtiöt ovat Concordia Maritime AG ja Concordia Maritime Chartering. Concordia Maritime taas on osa Stena-konsernia. Rederi AB Concordian kotipaikka on Göteborg. Vuonna 2006 Concordia Maritime omisti kaikki yhtiön 3 000 osaketta. == Lähteet == == Aiheesta muualla == * Concordia Maritime Luokka:Ruotsalaiset varustamot
Italian Grand Prix 2004

Italian Grand Prix 2004 oli Formula 1 -sarjan osakilpailu, joka ajettiin 12. syyskuuta 2004 Monzan radalla Italiassa. Kilpailun voitti Ferrarilla ajanut Rubens Barrichello, jolle voitto oli kauden ensimmäinen. Ferrari otti kilpailussa kaksoisvoiton Michael Schumacherin kakkostilalla. == Tulokset == Sija Nro Kuljettaja Talli Kierrokset Aika/keskeytys Lähtöruutu Pisteet 1 2 Rubens Barrichello Ferrari 53 1.15.18,448 1 10 2 1 Michael Schumacher Ferrari 53 + 1,347 3 8 3 9 Jenson Button BAR-Honda 53 + 10,197 6 6 4 10 Takuma Satō BAR-Honda 53 + 15,370 5 5 5 3 Juan Pablo Montoya Williams-BMW 53 + 32,352 2 4 6 5 David Coulthard McLaren-Mercedes 53 + 33,439 10 3 7 4 Antônio Pizzonia Williams-BMW 53 + 33,752 8 2 8 11 Giancarlo Fisichella Sauber-Petronas 53 + 35,431 15 1 9 14 Mark Webber Jaguar-Cosworth 53 + 56,761 12 10 7 Jarno Trulli Renault 53 + 1.06,316 9 11 16 Ricardo Zonta Toyota 53 + 1.22,531 11 12 12 Felipe Massa Sauber-Petronas 52 + 1 krs. 16 13 15 Christian Klien Jaguar-Cosworth 52 + 1 krs. 14 14 18 Nick Heidfeld Jordan-Ford 52 + 1 krs. 20 15 21 Zsolt Baumgartner Minardi-Cosworth 50 + 3 krs. 19 Kesk. 8 Fernando Alonso Renault 40 Ulosajo 4 Kesk. 19 Giorgio Pantano Jordan-Ford 33 Ulosajo 17 Kesk. 20 Gianmaria Bruni Minardi-Cosworth 29 Varikkopalo 18 Kesk. 6 Kimi Räikkönen McLaren-Mercedes 13 Moottori 7 Kesk. 17 Olivier Panis Toyota 0 Kolari 13 Lähde: Lähde: Lähde: Lähde: Lähde: Lähde: Lähde: Lähde: == Muuta == *Paalupaikka: Rubens Barrichello – 1.20,089 *Nopein kierros: Rubens Barrichello – 1.21,046 (kierroksella 41) *Ferrarin historian 180:s voitto. *Jarno Trullin viimeinen kilpailu Renaultilla. *Giorgio Pantanon viimeinen kilpailu. == Lähteet == == Aiheesta muualla == Luokka:Formula 1 -kausi 2004 Luokka:Italian Grand Prix
Erwin Stresemann

Erwin Stresemann (22. marraskuuta 1889 Dresden – 20. marraskuuta 1972 Berliini) oli saksalainen eläintieteilijä. Erwin Stresemann oli apteekkari Richard Stresemannin ja tämän vaimon Marien poika. Hän opiskeli vuodesta 1908 alkaen luonnontieteitä, erityisesti eläintiedettä, Jenassa, Freiburgissa ja Münchenissä. Hänet promovoitiin filosofian tohtoriksi 1920 Münchenin yliopistossa. 1921 hän sai assistentin viran Berliinin eläinmuseossa ja 1924 alkaen museon lintutieteellisen osaston johtajana. 1930 hän sai professorin arvon ja 1946–1959 hän oli Zoologischen Museum der Humboldt-Universität Berlinin johtaja. Hänen työnsä oli esimerkkinä monille nuoremmille tiedemiehille, muun muassa Ernst Mayrille ja Bernhard Renschille. Stresemann oli Saksan lintutieteellisen yhdistyksen (Deutschen Ornithologen-Gesellschaft) pääsihteeri, puheenjohtaja ja kunniapuheenjohtaja. Hän oli Journal für Ornithologien päätoimittaja 1922–1945. Stresemann oli eräs 20. vuosisadan kaikkein merkittävimpiä lintutieteilijöitä. Stresemannin tieteellinen tuotanto oli hyvin laaja. Hän kuvaili ja nimesi lukuisia lintuja, muun muassa pikkuvarpusen alalajin kansuensis 1932. Hänen kunniakseen on nimetty useita lintulajeja: valkoposkikotinga (Zaratornis stresemanni), isosukastapakulo (Merulaxis stresemanni), raitavatsakipuaja (Hylexetastes stresemanni), bougainvillenmesikko (Stresemannia bougainvillei), etiopiannaakka (Zavattariornis stresemanni) ja malaitanrilli (Zosterops stresemanni).Maailman linnut == Teoksia == * Die Paulohisprache : ein Beitrage zur amboinischen Sprachengruppe (M. Nijhoff, ’s-Gravenhage, 1918). * Avifauna Macedonica; die ornithologischen Ergenisse der Forschungsreisen, unternommen nach Mazedonien durch Prof. Dr. Doflein und Prof. L. Müller ... in den Jahren 1917 und 1918 (Dultz & co., Munich, 1920). * Die lauterscheinungen in den ambonischen sprachen (D. Reimer, Berlin, 1927). * Exkursionsfauna von Deutschland (3 osaa, Volk und Wissen, Berlin, 1955). * Avec Leonid Aleksandrovich Portenko (1896-1972), Atlas der Verbreitung palaearktischer Vögel (Akademie-Verlag, Berlin, 1960). * Die Entwicklung der Ornithologie, von Aristoteles bis zur Gegenwart (F. W. Peters, Berlin, 1951). == Lähteet == Luokka:Saksalaiset ornitologit Luokka:Vuonna 1889 syntyneet Luokka:Vuonna 1972 kuolleet
Solution 7

Solution 7 on Northerin ensimmäinen EP. Se on julkaistu vuonna 2005. == Kappaleet == # # # # # == Lähteet == == Aiheesta muualla == * * Luokka:Vuoden 2005 EP:t Luokka:Northerin albumit
Antonio Machado

thumb|Antonio Machado. Antonio Machado y Ruiz (26. heinäkuuta 1875 Sevilla – 22. helmikuuta 1939 Collioure, Ranska) oli espanjalainen runoilija. Hän kuului Generación del 98:n johtohahmoihin. (Viite ei lähteistä tarkempia s.- ja k. aikoja) Machadon vanhempi veli oli kansainvälisellä tasolla vähemmälle huomiolle jäänyt runoilija Manuel Machado. Perhe muutti vuonna 1883 Sevillasta Madridiin, jossa molemmat veljet aloittivat opiskelun Institución Libre de Enseñanzassa (ILE). Vuonna 1899 Machado lähti kielenkääntäjäksi Ranskaan. Hänen ensimmäinen runokokoelmansa Soledades ilmestyi vuonna 1903. Machado työskenteli ranskanopettajana Soriassa, jossa hän tutustui Leonor Izquierdoon, ja he avioituivat vuonna 1909. He muuttivat Pariisiin mutta palasivat Espanjaan vaimon sairastuttua tuberkuloosiin, johon tämä kuoli. Machado asui Baezassa Andalusiassa vuoteen 1919 ja työskenteli sen jälkeen vuoteen 1931 ranskanopettajana Segoviassa. Hän osallistui sisällissotaan tasavaltalaisten puolella, ja sisällissodan päätyttyä hän pakeni Pariisiin mutta kuoli pian Colliouressa. ==Suomennettuja runoja== ;LähdeAntonio Machado, Linkki maailman runouteen, runotietokanta, Lahden kaupunginkirjasto. Päivitetty 17.5.2021, viitattu * Alvargonzalesin maa (La tierra de Alvargonzález: La casa: II), suom. Aale Tynni, teoksissa: Espanjan ja Portugalin kirjallisuuden kultainen kirja, toim. Tyyni Tuulio, WSOY 1954 ja Tuhat laulujen vuotta: valikoima länsimaista lyriikkaa, toim. Aale Tynni, WSOY 1957, 1974 ISBN 951-0-06216-2, 2004 ISBN 951-0-29121-8 * Näin eilen unta (Anoche cuando dormía), suom. Aale Tynni, teoksessa: Tuhat laulujen vuotta * Riutuva sitruunapuu, suom. teoksissa: Espanjan ja Portugalin kirjallisuuden kultainen kirja ja Tuhat laulujen vuotta * Uskontunnustus (Profesion de fe), suom. Anna-Maija Raittila, teoksessa: Lähteenkirkas hiljaisuus: uskonnollista runoutta 1900-luvun Euroopassa, suom. ja toim. Anna-Maija Raittila, Kirjapaja 1983 ISBN 951-621-403-7 Runo kokoelmasta Dios en la poesia actual, Biblioteca de Autores Cristianos, Madrid 1976 * Valituslaulu (La saeta), suom. Anna-Maija Raittila,teoksessa: Suurempi kuin sydämeni: uskonnollista runoutta 1900-luvun Euroopassa, toim. ja suom. Anna-Maija Raittila,Helsinki: Kirjapaja 1982 ISBN 951-621-339-1 Runo kokoelmasta Dios en la poesia actual, Biblioteca de Autores Cristianos, Madrid 1976 ==Lähteet== Luokka:Espanjalaiset runoilijat Luokka:Vuonna 1875 syntyneet Luokka:Vuonna 1939 kuolleet
Chromium

Chromium on Googlen avoimen lähdekoodin verkkoselainprojekti, jolle Google Chrome pohjautuu. Chromium-selain on enimmäkseen identtinen Chrome-selaimen kanssa; Chromeen verrattuna merkittävimpiä Chromiumista puuttuvia lisäyksiä ovat Googlen brändäys, automaattinen päivitystoiminto, ohjelmistolisenssin hyväksymisvaatimus, käytön seuranta, sisäänrakennettu PDF-katselin ja Adobe Flash Playerin sisällyttäminen. Chromium käyttää WebKit-johdanteista Blink- selainmoottoria. Googlen Chromen lisäksi useat muut selaimet perustuvat Chromiumiin. Chromium-projektin nimi tulee alkuaine kromin englanninkielisestä nimestä. Projektin dokumentaatiossa Chromium-nimeä kehotetaan käyttämään ainoastaan projektista puhuttaessa; tuotteesta kehotetaan käyttämään nimeä Chrome. Esimerkiksi monet Linux-jakelut ovat kuitenkin julkaisseet Chromium- projektin lähdekoodista rakennetun selaimen Chromium-nimellä. == Tekniikka == Osa Chromiumista perustuu Safarin ja Firefoxin tekniikkaan, mutta muun muassa sen JavaScript-moottori V8 on tekijöiden omaa käsialaa. Chromiumissa kaikille välilehdille ja lisäosille on varattu oma prosessi. Yhden välilehden tai lisäosan (esimerkiksi Flashin) kaatuminen ei kaada koko selainohjelmaa. Lisäksi kaikki sivut suoritetaan hiekkalaatikossa, joten ne eivät voi vaikuttaa tietokoneen muihin prosesseihin, eivätkä näin myöskään toisiin sivuihin. Googlen mukaan nämä ominaisuudet parantavat selaimen suorituskykyä ja tietoturvaa. Chromium käyttää Oilpan-nimistä roskienkeruuta, joka toimii V8:n kanssa yhdessä. === Mediakoodekkituki === Oletuksena Chromium tukee Vorbis-, Theora- ja WebM-koodekkeja HTML5:n audio- ja video-elementteinä. Tammikuussa 2011 Chromen tuotejohtaja Mike Jazayeri ilmoitti, etteivät Chrome ja Chromium enää tue H.264-videoformaattia HTML5-soittimessaan. Esimerkiksi Linux-jakelut voivat tukea muitakin koodekkeja omissa muokatuissa Chromium- versioissaan. == Lisensointi == Googlen tuottama osa Chromiumista julkaistaan BSD-lisenssillä ja muut osat ovat toisten suvaitsevaisten avoimen lähdekoodin lisenssien alaisuudessa. Joitain näistä ovat MIT-lisenssi, MS-PL ja MPL/GPL/LGPL-kolmoislisenssi. Tämän lisäksi kehittäjät ovat huomanneet, etteivät jotkut tiedostot ole vapaasti lisensoituja. Kesäkuussa 2011 ongelma oli vielä selvittämättä. == Katso myös == *Chrome OS *Google Chrome == Lähteet == == Aiheesta muualla == *Virallinen sivusto * Luokka:Seulonnan keskeiset artikkelit de:Google Chrome#Chromium
The Very Best of Sweet

The Very Best of Sweet on brittiläisen Sweet-yhtyeen tammikuussa 2005 julkaistu kokoelma-albumi. ==Kappaleet== #Blockbuster (Nicky Chinn/Mike Chapman) #Hell Raiser (Chinn/Chapman) #Ballroom Blitz (Chinn/Chapman) #Teenage Rampage (Chinn/Chapman) #Co-Co (Chinn/Chapman) #The Six Teens (Chinn/Chapman) #Love Is Like Oxygen (Andy Scott/Trevor Griffin) #Poppa Joe (Chinn/Chapman) #Funny Funny (Chinn/Chapman) #Turn It Down (Chinn/Chapman) #Alexander Graham Bell (Chinn/Chapman) #The Lies in Your Eyes (Brian Connolly/Steve Priest/Scott/Mick Tucker) #Action (Connolly/Priest/Scott/Tucker) #It's It’s the Sweet Mix #Little Willy (Chinn/Chapman) #Wig-Wam Bam (Chinn/Chapman) #Fox on the Run (Connolly/Priest/Scott/Tucker) #Restless (bonuskappale) (Connolly/Priest/Scott/Tucker) #Set Me Free (bonuskappale) (Scott) #Burn on the Flame (bonuskappale) (Connolly/Priest/Scott/Tucker) ==Kokoonpano== *Brian Connolly *Steve Priest *Andy Scott *Mick Tucker Very Best of Sweet Very Best of Sweet
Frankenthal

Frankenthal on kaupunki Rheinland-Pfalzin osavaltiossa lounaisessa Saksassa. Se sijaitsee Wormsin ja Ludwigshafenin kaupunkien välissä ja kuuluu noin 2,4 miljoonan asukkaan Rein-Neckarin metropolialueeseen. Kaupungin pinta-ala on 43,88 neliökilometriä. Kesäkuussa 2020 Frankenthalin väkiluku oli 48 758 ja sen asukastiheys oli 1 111 as./km2. Frankenthan on niin sanottu piiritön kaupunki () eli se ei kuulu mihinkään Saksan piirikunnista. == Historia == Varhaisin tunnettu maininta Frankenthalista on peräisin vuodelta 772, jolloin se tunnettiin nimellä Franconodal. Vuoden 1119 tienoilla kaupungin alueelle rakennettiin augustiiniluostari, josta on nykyisin jäljellä rauniot. 1500-luvun toisella puoliskolla Frankenthaliin asettui Alankomaista saapuneita uskonvainottuja. Frankenthalille myönnettiin viralliset kaupunginoikeudet vuonna 1577. Vuoden 1689 syyskuussa Pfalzin kruununperimyssodassa ranskalaiset joukot sytyttivät kaupungin tuleen tuhoten sen lähes täydellisesti. Vuonna 1798 ranskalaiset miehittivät kaupungin Ranskan vallankumoussotien aikana. Vuonna 1816 kaupungin hallinta siirtyi Baijerille. Vuonna 1938 kaupungin vuonna 1884 rakennettu synagoga poltettiin maan tasalle niin kutsuttuna kristalliyönä. Vuonna 1943 toisessa maailmansodassa ilmapommitukset tuhosivat kaupungin keskustan suurimmilta osin. == Lähteet == == Aiheesta muualla == * Frankenthalin verkkosivut Luokka:Rheinland-Pfalzin kunnat Luokka:Saksan kaupungit
Edward Gibson

Edward George Gibson (s. 8. marraskuuta 1936) on yhdysvaltalainen astronautti. Hän syntyi Buffalossa New Yorkin osavaltiossa, ja sai insinöörikoulutuksen. Hän on naimisissa Julie Anne Volkin kanssa ja heillä on neljä lasta. Gibson valittiin NASA:n töihin vuonna 1965, ja hän osallistui Skylab 4 -lennolle 1973–1974. Gibson erosi NASA:sta joulukuussa 1974 ja tuli vuonna 1997 valituksi U.S. Astronaut Hall of Fameen. == Aiheesta muualla == *Edward Gibsonin elämäkerta NASAn sivuilla (englanninkielinen) *Edward Gibsonin virallinen kotisivu (englanninkielinen) Luokka:Yhdysvaltalaiset avaruuslentäjät Luokka:Vuonna 1936 syntyneet Luokka:Elävät henkilöt
Kiinan Grand Prix 2004

Kiinan Grand Prix 2004 oli Formula 1 -sarjan osakilpailu, joka ajettiin 26. syyskuuta 2004 ensimmäisen kerran Shanghain radalla Kiinassa. Kilpailun voitti Ferrarilla ajanut Rubens Barrichello, jolle voitto oli kauden toinen. Toinen oli BAR-tallin Jenson Button ja kolmas McLarenin Kimi Räikkönen. ==Tulokset== Sija Nro Kuljettaja Talli Kierrokset Aika/keskeytys Aika-ajo Pisteet 1 2 Rubens Barrichello Ferrari 56 1.29.12,420 1 10 2 9 Jenson Button BAR-Honda 56 + 1,035 3 8 3 6 Kimi Räikkönen McLaren-Mercedes 56 + 1,469 2 6 4 8 Fernando Alonso Renault 56 + 32,510 6 5 5 3 Juan Pablo Montoya Williams-BMW 56 + 45,193 10 4 6 10 Takuma Satō BAR-Honda 56 + 54,791 18 3 7 11 Giancarlo Fisichella Sauber-Petronas 56 + 1.05,454 7 2 8 12 Felipe Massa Sauber-Petronas 56 + 1.20,080 4 1 9 5 David Coulthard McLaren-Mercedes 56 + 1.20,619 9 10 14 Mark Webber Jaguar-Cosworth 55 + 1 kierros 11 11 7 Jacques Villeneuve Renault 55 + 1 kierros 12 12 1 Michael Schumacher Ferrari 55 + 1 kierros 20 13 18 Nick Heidfeld Jordan-Ford 55 + 1 kierros 14 14 17 Olivier Panis Toyota 55 +1 kierros 8 15 19 Timo Glock Jordan-Ford 55 +1 kierros 16 16 21 Zsolt Baumgartner Minardi-Cosworth 53 + 3 kierrosta 19 Kesk. 20 Gianmaria Bruni Minardi-Cosworth 38 Rengasvika 17 Kesk. 4 Ralf Schumacher Williams-BMW 37 Rengasrikko 5 Kesk. 16 Ricardo Zonta Toyota 35 Voimansiirto 13 Kesk. 15 Christian Klien Jaguar-Cosworth 11 Ripustukset 15 ==Tilanne kuljettajien MM- sarjassa== Sija Kuljettaja Talli Pisteet 1\. Michael Schumacher Ferrari 136 2\. Rubens Barrichello Ferrari 108 3\. Jenson Button BAR-Honda 79 4\. Fernando Alonso Renault 50 5\. Jarno Trulli Toyota 46 6\. Juan Pablo Montoya Williams- BMW 46 7\. Kimi Räikkönen McLaren 34 8\. Takuma Satō BAR-Honda 26 == Muuta == *Ralf Schumacher teki paluun takaisin radoille Yhdysvaltain GP:n onnettomuuden jälkeen. *Jacques Villeneuven ensimmäinen kilpailu Renaultilla. *Ferrarin 180. nopein kierros. * Kilpailu oli ensimmäinen, missä tallien ja kuljettajien väliset radiokeskustelut välitettiin televisiokatsojille. == Lähteet == *Kiinan GP 2004 - F1-ruutu == Viitteet == Luokka:Formula 1 -kausi 2004 2004
Robert Michael White

Robert Michael White (6. heinäkuuta 1924 – 17. maaliskuuta 2010) oli yhdysvaltalainen koelentäjä. Hän liittyi Yhdysvaltain ilmavoimiin toisen maailmansodan aikana heinäkuussa 1944 ja palveli myöhemmin Vietnamin sodassa. White osallistui North American X-15 -ohjelmaan, jossa hän rikkoi useita ilmailuaiheisia ennätyksiä. Hän ylitti ensimmäisenä ihmisenä lentokoneella Mach 4:n, 5:n ja 6:n nopeudet. 17. heinäkuuta 1962 White lensi X-15:n 314 750 jalan (59 mailia eli 96 km) ennätyskorkeuteen eli lensi ensimmäisenä ihmisenä lentokoneella avaruuteen. Tästä saavutuksesta hän sai "astronautin siivet", avaruuslentäjän lentomerkin, ollen ensimmäinen "siivekäs astronautti", yksi harvoista joka on lentänyt avaruuteen ilman perinteistä avaruusalusta. White vetäytyi koelentäjäohjelmasta lokakuussa 1963 ja jäi helmikuussa 1981 eläkkeelle ilmavoimista kenraalimajurina. Hänelle myönnettiin vuonna 1992 paikka Aerospace Walk of Honorissa ja 15. heinäkuuta 2006 National Aviation Hall of Famessa. ==Aiheesta muualla== *Air Force biography *Personal website of MGEN Robert M. 'Bob' White *First Flight Society: Major Robert M. White *Veteran Tributes biography: Robert M. White Luokka:Yhdysvaltalaiset lentäjät Luokka:Yhdysvaltalaiset koelentäjät Luokka:Vuonna 1924 syntyneet Luokka:Vuonna 2010 kuolleet
Erik Östlund

Erik Agne Östlund (s. 23. syyskuuta 1962) on entinen ruotsalainen maastohiihtäjä, viestin maailmanmestari. Östlund hiihti avausosuuden Ruotsin viestijoukkueessa, joka saavutti pronssia Seefeldin MM-kilpailussa 1985. Joukkueeseen kuuluivat hänen lisäkseen Thomas Wassberg, Thomas Eriksson ja Gunde Svan. Oberstdorfin MM-kilpailuissa 1987 Östlund hiihti ensimmäisen osuuden Ruotsin kultaa voittaneessa viestijoukkueessa, jonka muut jäsenet olivat Svan, Wassberg ja Torgny Mogren. Maailmancupissa Östlund oli parhaimmillaan kolmas 30 kilometrillä La Bresse'ssä tammikuussa 1986. ==Lähteet== *Erik Östlund FIS:n tietokannassa Luokka:Ruotsalaiset maastohiihtäjät Luokka:Vuonna 1962 syntyneet Luokka:Elävät henkilöt
Iivaara

Iivaara on 470 metriin merenpinnasta kohoava vaara Kuusamon kaupungissa, Pohjois-Pohjanmaan maakunnassa. Iivaara määrättiin Täyssinän rauhassa Ruotsi- Suomen ja Venäjän rajatunturiksi. Iivaara-Jousivaaran Natura- luonnonsuojelualueeseen (FI1101611) kuuluvat Iivaaran ja Jousivaaran lisäksi läheiset Penikkavaara ja Laihanvaara. Luonnonsuojelualueen pinta-ala on noin 2 400 hehtaaria. ==Katso myös== * Luettelo Suomen suurimmista prominensseista ==Lähteet== Luokka:Vaarat Luokka:Kuusamon luonto
Hold Your Colour

Hold Your Colour on australialaisen Drum'n'bass yhtye Pendulumin vuonna 2005 ilmestynyt esikoisalbumi. Se sai kriitikoilta erittäin hyvät arvostelut ja on yksi parhaiten myyneistä genren levyistä. Vuonna 2007 ilmestyi uusi versio kyseisestä levystä, jossa kaksi viimeistä kappaletta, "Another Planet" ja "Still Grey" on korvattu kappaleilla "Blood Sugar" ja "Axle Grinder" ==Kappaleet== #"Prelude" – 0:52 #"Slam" – 5:44 #"Plasticworld" (feat. Fats & TC) – 6:21 #"Fasten Your Seatbelt" (featuring The Freestylers) – 6:38 #"Through the Loop" – 6:13 #"Sounds of Life" (feat. Jasmine Yee) – 5:21 #"Girl in the Fire" – 4:53 #"Tarantula" (feat. DJ Fresh, $pyda & Tenor Fly) – 5:31 #"Out Here" – 6:07 #"Hold Your Colour" – 5:28 #"The Terminal" – 5:42 #"Streamline" – 5:23 #"Another Planet" – 7:38 #"Still Grey" – 7:51 ===2007 bonuskappaleet=== 13. "Blood Sugar" – 5:17 14. "Axle Grinder" – 4:09 ===Vinyyliversio=== :A. "Hold Your Colour" – 5:28 :B. "Girl in the Fire" – 4:53 :C. "Through the Loop" – 6:13 :D. "Plasticworld" (featuring Fats & TC) – 6:21 :E. "The Terminal" – 5:42 :F. "Sounds of Life" (feat. Jasmine Yee) – 5:21 == Singlet == * "Another Planet" / "Voyager" (23. helmikuuta 2004) * "Back 2 You" / "Still Grey" (22. maaliskuuta 2004) * "Tarantula" / "Fasten Your Seatbelt" (2005) * "Slam" / "Out Here" (2005) * "Hold Your Colour" / "Streamline" (6. maaliskuuta 2006) * "Blood Sugar" / "Axle Grinder" (18. kesäkuuta 2007) Luokka:Vuoden 2005 esikoisalbumit Luokka:Pendulumin albumit
Life Among the Ruins

Life Among the Ruins on Virgin Steelen viides albumi. Se on julkaistu vuonna 1993. Life Among the Ruins eroaa yhtyeen muusta tuotannosta kevyemmän tyylisuunnan vuoksi. "Cry Forever" -kappale kuullaan myös edellisellä Age of Consent -albumilla. == Kappaleet == # # # # # # # # # # # # # # # == Kokoonpano == * David DeFeis – laulu, kosketinsoitin * Ed Pursino – kitarat, bassokitara * Rob DeMartino – bassokitara * Joey Ayvazian – rummut == Arvostelut == * Allmusic: http://www.allmusic.com/album/life-among-the- ruins-r365659/review == Lähteet == == Aiheesta muualla == * * Luokka:Vuoden 1993 albumit Luokka:Virgin Steelen albumit
David DeFeis

David DeFeis (s. 4. tammikuuta 1961) on yhdysvaltalainen laulaja, lauluntekijä, kosketinsoittaja sekä Virgin Steele -yhtyeen keulahahmo. Hän on ainoana jäljellä yhtyeen vuonna 1981 perustetusta alkuperäisestä kokoonpanosta. DeFeis on tehnyt suurimman osan Virgin Steelen kappaleista. DeFeis on valmistunut musiikkikorkeakoulusta, jossa hän tapasi myös erään Virgin Steelen basisteista Joyey O´Reillyn. DeFeis valmistui 1981. Pianotunnit hän aloitti kuusivuotiaana, ja 11-vuotiaana hän esiintyi ensimmäisen metallibändinsä Phoenixin kanssa. Virgin Steeleen hän päätyi vastattuaan lehti-ilmoitukseen. Hän soittaa Virgin Steelen levyillä useita soittimia, mutta kertoo itse että varsinaisesti osaa soittaa vain pianoa/koskettimia. Luokka:Yhdysvaltalaiset kosketinsoittajat Luokka:Yhdysvaltalaiset laulajat Luokka:Vuonna 1961 syntyneet Luokka:Elävät henkilöt
Anarâškielâ servi

Anarâškielâ servi on vuonna 1986 perustettu inarinsaamelaisten yhdistys. Se pyrkii edistämään inarinsaamen kieltä kielipesätoiminnan avulla, julkaisemalla lehtiä ja muuta kirjallisuutta sekä tuottamalla musiikkia ja levittämällä tietoa inarinsaamen kielestä. Kielipesätoiminnan seura aloitti vuonna 1997, ja sillä oli kolme kielipesää, joista kaksi sijaitsee Inarissa ja yksi Ivalossa. Vuonna 2021 kielipesätoiminta siirtyi Inarin kunnalle. Yhdistys järjestää tapahtumia ja jakaa joka vuosi alueen koulujen inarinsaamen opiskelijoille stipendejä.Yhdistyksen kotisivut Yhtenä keinona inarinsaamelaisen kieli- ja kulttuuriperinteen levittämiseen on Anarâš-sivusto, joka on toteutettu yhteistyössä Saamelaismuseosäätiön ja opetusministeriön kanssa. Vuonna 2006 yhdistyksellä oli 283 jäsentä. Vuodesta 2015 alkaen yhdistys on yhteistyössä Tromssan yliopiston kanssa kehittänyt morfologista analysaattoria, jonka pohjalta on kehitetty muun muassa tekstinkorjausohjelma inarinsaamelle ja verkkosanakirja. == Lähteet == Luokka:Suomalaiset saamelaisten järjestöt Luokka:Saamelaiskielet
Noble Savage

Noble Savage on Virgin Steelen kolmas studioalbumi. Se on julkaistu vuonna 1985. Ennen Noble Savagen äänityksiä yhtyeen alkuperäinen kitaristi Jack Star erosi Virgin Steelestä ja tilalle otettiin yhtyeessä yhä vaikuttava Edward Pursino, joka tekee Davidin lisäksi yhtyeen kappaleita. Levyn sävellystyö on mahtipontisempaa ja sisältää enemmän koskettimia ja monipuolisempaa laulutulkintaa kuin aikaisemmat albumit. Noble Savagesta tuli siihenastisista Virgin Steele -albumeista suosituin, ja se sisältää kappaleet ”We Rule The Night” ja ”Noble Savage”, joita yhtye soittaa yhä konserteissaan. Noble Savage julkaistiin 1998 uudelleen ja tälle painokselle lisättiin kappaleita, jotka oli jätetty alkuperäiseltä levyltä pois. == Alkuperäiset kappaleet == # # # # # # # # # # == Kokoonpano == * David DeFeis – laulu, koskettimet, soitinnus * Ed Pursino – kitara * Joe O'Reilly – basso * Joey Ayvazian – rummut == Aiheesta muualla == * * Luokka:Vuoden 1985 albumit Luokka:Virgin Steelen albumit
M/S Pelagitis

M/S Pelagitis () on Ainaftis Shippingin omistuksessa oleva ro-ro-rahtialus. Alus on rakennettu vuonna 1978, Ulsanissa, Etelä-Koreassa. Kuollutta painoa laivalla on 8 672 tonnia. Pelagitis on rekisteröity Kreikan lipun alle. == Käyttöhistoria == Alus laskettiin vesille 22. joulukuuta 1977 eteläkorealaisella Hyundai Shipbuilders & Heavy Industriesin telakalla (nyk. Hyundai Heavy Industries). Aluksen rakennusnumero on 647. Alus valmistui toukokuun alussa vuonna 1978 seitsemäntenä 11 aluksen sarjasta, jonka muodostavat valmistumisjärjestyksessä M/S Global Freighter (nimi valmistuessa Merzario Ausonia), M/S Stena Transfer (Stena Runner), M/S Tor Baltica (Elk), M/S Kilmore (Norsky), uponnut M/S Finnbirch (Stena Prosper), M/S Finnforest (Stena Project), M/S Stena Partner (Alpha Enterprise), M/S Global Carrier (Imparca Express I), M/S Strada Corsa (Merzario Espania) ja M/S Diplomat (Stena Trader). Sarjasta käytetään nimitystä Stena Searunner, ja kaikki alukset ovat tanskalaisen Knud E. Hansen A/S:n suunnittelemia. Alus luovutettiin 8. toukokuuta 1978 Stena Linen omistukseen, joka rekisteröi aluksen Tor Felicia -nimisenä Yhdistyneen kuningaskunnan lipun alle. Kotipaikaksi tuli Lontoo. Laiva saapui telakalta Etelä-Afrikan Kapkaupungin ja Norsunluurannikon Abidjanin kautta. Heinäkuussa laiva aikarahdattiin eli vuokrattiin Tor Linen Imminghamin ja Rotterdamin väliseen liikenteeseen. Myöhemmin samana vuonna alus aikarahdattiin italialaisen Merzario Lines -varustamon Välimeren liikenteeseen Merzario Grecia -nimellä. Vuonna 1983 alus siirtyi Stena Gulf Linen omistukseen ja Caymansaarten lipun alle nimellä Stena Grecia. Tämän jälkeen Stena Portlink aloitti liikennöinnin Stena Grecialla Britannian ja Tanskan Esbjergin välillä. Vuonna 1986 laiva siirtyi Travemünden ja Göteborgin välille. Huhtikuussa 1987 Stena Grecia aikarahdattiin Marine Atlantic -varustamon Port aux Basquesin ja North Sydneyn väliseen liikenteeseen Kanadaan. Pian tämän jälkeen rahtaaja osti aluksen ja rekisteröi sen Atlantic Freighter -nimisenä Bahaman lipun alle. Kotisatamaksi tuli maan pääkaupunki Nassau. Vuonna 1990 aluksesta löydettiin käytetyn asbestia. Tuolloin sitä ei poistettu, vaan se kapseloitiin. Vasta marraskuussa 2007 60 aluksen miehistönjäsentä kävi lääketieteellisissä kokeissa asbestin vuoksi. Joulukuusta 1994 toukokuuhun 1995 Atlantic Freighter oli rahdattuna P&O; Pandoron Dublinin ja Liverpoolin väliseen liikenteeseen. Kesäkuussa 1995 alus palasi takaisin Port aux Basquesin ja North Sydneyn välille. Alus jäi vuonna 2009 käyttämättömänä Port aux Basquesiin odottamaan myyntiä. Maaliskuussa 2010 kreikkalainen Navibulk Enterprise SA osti aluksen ja rekisteröi sen Panaman lipun alle. Laivan uudeksi nimeksi tuli Pelagitis. Kesäkuussa 2010 alus myytiin uudelle omistajalle, ja se purjehtii Kreikan lipun alla.equasis == Lähteet == == Aiheesta muualla == *Fakta om Fartyg – M/S Tor Felicia *The ferry site – M/F Atlantic Freighter Luokka:Rahtilaivat
Virgin Steele (albumi)

Virgin Steele on yhdysvaltalaisen heavy metal -yhtye Virgin Steelen ensimmäinen studioalbumi. Se on julkaistu vuonna 1982. Levyn kappale Children of the Storm herätti kiinnostusta musiikkipiireissä ja sen kautta yhtye sai levytyssopimuksen. Vuonna 2003 Virgin Steele julkaisi albumin uudelleen. Uusi painos sisältää useita bonusraitoja. == Kappaleet == # # # # # # # # # # === Erikoispainoksen bonuskappaleet === # * # # # # # # # == Kokoonpano == * David DeFeis - laulu, kosketisnsoitin * Jack Starr - kitara * Joe O'Reilly - basso * Joey Ayvazian - rummut == Aiheesta muualla == * Virgin Steele discogs.com -sivustolla * Luokka:Vuoden 1982 esikoisalbumit Luokka:Virgin Steelen albumit
Sweet Originals

Sweet Originals on Sweetin vuonna 1998 julkaistu kahden cd-levyn kokoelma- albumi. ==Kappaleet== ===CD 1=== #Ballroom Blitz (Nicky Chinn/Mike Chapman) #Blockbuster! (Chinn/Chapman) #Burn on the Flame (Brian Connolly/Steve Priest/Andy Scott/Mick Tucker) #Spotlight (Connolly/Priest/Scott/Tucker) #Fox on the Run (Connolly/Priest/Scott/Tucker) #Fever of Love (Connolly/Priest/Scott/Tucker) #Stairway to the Stars (Connolly/Priest/Scott/Tucker) #Love Is Like Oxygen (Scott/Trevor Griffin) #Paperback Writer (John Lennon/Paul McCartney) #Alexander Graham Bell (Chinn/Chapman) #Poppa Joe (Chinn/Chapman) #Tom Tom Turnaround (Chinn/Chapman) #Wig Wam Bam (Chinn/Chapman) #Midnight to Daylight (Connolly/Priest/Scott/Tucker) #Rebel Rouser (Connolly/Priest/Scott/Tucker) #The Lies in Your Eyes (Connolly/Priest/Scott/Tucker) #Silverbird (Connolly/Priest/Scott/Tucker) #Man With the Golden Arm (Elmer Bernstein/Fine/Tucker) ===CD 2=== #Teenage Rampage (Chinn/Chapman) #The Six Teens (Chinn/Chapman) #Rock & Roll Disgrace (Connolly/Priest/Scott/Tucker) #Action (Connolly/Priest/Scott/Tucker) #Need a Lot of Lovin' (Connolly/Priest/Scott/Tucker) #Done Me Wrong All Right (Connolly/Priest/Scott/Tucker) #Cover Girl (Connolly/Priest/Scott/Tucker) #Hell Raiser (Chinn/Chapman) #Live for Today (Connolly/Priest/Scott/Tucker) #Turn It Down (Chinn/Chapman) #4th of July (Connolly/Priest/Scott/Tucker) #Lost Angels (Connolly/Priest/Scott/Tucker) #Little Willy (Chinn/Chapman) #Funny Funny (Chinn/Chapman) #Co-Co (Chinn/Chapman) #Lucille/Great Balls of Fire (Penniman/Collins) #Peppermint Twist (Joey Dee) #AC/DC (Connolly/Priest/Scott/Tucker) #Sweet & Foxy '98 Dance Mix Luokka:Vuoden 1998 kokoelma-albumit Luokka:Sweetin kokoelma-albumit
Itäarmeija

Itäarmeija oli valkoisten joukkojen armeija Suomen sisällissodassa. Armeijan komentaja oli kenraalimajuri Ernst Löfström alias Ernst Toll. ==Itäarmeijassa palvelleet Saksan jääkärit== Päämajan yhdysupseeri ja tiedotusosaston päällikkö armeijakunnan esikunnassa (toimi Viipurin valtauksen aikana) Erik Malmberg, eläinlääkintähuollon järjestäjänä jääkäriyliluutnantti Georg Öhman. ==Esikunta== *Esikunnan päällikkö :Eversti Alexander Tunzelmann von Adlerflug ”A. Örnflykt” :v.t. Everstiluutnantti Paroni Axel Rappe *Yleisesikunta Operatiivinen osasto: :Kapteeni Hällén, Luutnantti G. Gronstedt, adjutantti E. Becker. Yhteystoimisto: :Majuri K. A. L. von Heijne, adjutantti Erik Lönnroth ”Rothberg”. Tietotoimisto: :Adjutantti Arne Homén. Kulkulaitososasto: :Kuljetustoimen päällikkö H. Palo. Typografinen osasto: :Adjutantti Erik Lönnroth ”Rothberg”, V. Thoné. *Tykistöesikunta Päällikkö everstiluutnantti L. A. Schwindt sekä adjutantit Sjöberg ja Vähäkallio. *Armeijanintendenttilaitos Päällikkö armeijanintendentti Olli W. Genetz sekä kenttäintendentti (v.t. päällikkö) Alvar Brejlin, adjutantit Helenius ja Hjalmar Bärlund, rahastonhoitaja J. Björkstén. *Saniteettiosasto Itäarmeijan ylilääkäri tohtori G. J. Winter, apulaisenaan tohtori Palmgren. *Eläinlääkintäosasto Eläinlääkäri jääkärikapteeni Georg Öhman. *Henkilökuntajaos Päällikkö adjutantti Brofeldt ja adjutantti Björk. *Kenttäpostiosasto Postimestari Lehto. *Komendantti Adjutantti Paul Thorwall. *Sielunhoito Rovasti J. W. Wallinheimo. *Ylipäällikön yhteysupseeri Reservin luutnantti Isak Alfthan, toimi esikunnassa Viipurin hyökkäysvaiheen aikana. ==Joukko-osastot== *1. jääkäriprikaati Komentaja: eversti Eduard Ausfelt. *2. jääkäriprikaati Komentaja: eversti Ulrich von Coler. *3. jääkäriprikaati Komentaja: majuri Rainer Stahel. *Jääkäritykistöprikaati Komentaja: jääkärimajuri Lauri Malmberg. *Karjalan armeijakunta Komentaja: jääkärieverstiluutnantti Aarne Sihvo. *Pohjois-Hämeen rykmentti Komentaja: everstiluutnantti O. A. Wilkman. *Vaasan rykmentti Komentaja: majuri Martin Ekström. *Pohjois-Savon rykmentti Komentaja: jääkärimajuri Juho Heiskanen. *Karjalan ratsujääkärirykmentti Komentaja: jääkäriratsumestari Sven Weckström. *Täydennys Täydennysjoukkoihin kuuluivat täydennyspataljoonat ja kenttälennätinjoukot. ==Lähteet== * Toim. Ignatius, Theslöf, Palmén, Grotenfelt, Nordenstreng ja Soikkeli, Suomen vapaussota 1918 osat V ja VI, Otava Helsinki 1924-1925. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *
Live in Denmark 1976

Live in Denmark on Sweetin vuonna 1998 julkaistu livealbumi, joka äänitettiin vuonna 1976 Tanskassa järjestetyssä konsertissa. ==Kappaleet== #Ballroom Blitz (Nicky Chinn/Mike Chapman) #Yesterday's Rain (Brian Connolly/Steve Priest/Andy Scott/Mick Tucker) #Burning/Someone Else Will/Blockbuster (Connolly/Priest/Scott/Tucker/Chinn/Chapman) #Restless (Connolly/Priest/Scott/Tucker) #Cockroach (Connolly/Priest/Scott/Tucker) #Burn on the Flame/Healer/Burn on the Flame (Connolly/Priest/Scott/Tucker) #AC/DC (Connolly/Priest/Scott/Tucker) #Keep It In (Connolly/Priest/Scott/Tucker) #Man With the Golden Arm (Mick Tuckerin rumpusoolo) (Elmer Bernstein/Fine/Tucker) #The Lies in Your Eyes (Connolly/Priest/Scott/Tucker) #The Six-Teens (Chinn/Chapman) #Turn It Down (Chinn/Chapman) #Action (Connolly/Priest/Scott/Tucker) #Set Me Free (Connolly/Priest/Scott/Tucker) #Fox On The Run (Connolly/Priest/Scott/Tucker) ==Kokoonpano== *Brian Connolly - laulu *Steve Priest - basso, laulu *Andy Scott - kitara, laulu *Mick Tucker - rummut, laulu Luokka:Vuoden 1998 konserttitallenteet Luokka:Sweetin albumit
Christer Majbäck

Christer Majbäck (s. 30. tammikuuta 1964 Kiiruna) on entinen ruotsalainen maastohiihtäjä, moninkertainen arvokisamitalisti. Majbäck saavutti pronssia Oberstdorfin 1987 MM-kilpailujen 30 kilometrin perinteisen hiihtotavan kilpailussa Thomas Wassbergin ja Aki Karvosen jälkeen. Calgaryn olympialaisten 1988 15 kilometrillä (p) hän oli yhdestoista. Lahden MM-kilpailuissa 1989 Majbäck sai jälleen pronssia 30 kilometrin (p) kilpailussa. Hän jäi voittaja Vladimir Smirnovista 12,9 sekuntia; Vegard Ulvang oli toinen. Samoissa kisoissa Majbäck oli 15 kilometrin (p) kilpailussa kolmastoista. 4x10 kilometrin viestissä hän hiihti avausosuuden Ruotsin kultajoukkueessa, jonka muut jäsenet olivat Gunde Svan, Lars Håland ja Torgny Mogren. Majbäck saavutti hopeaa Val di Fiemmen 1991 MM-kilpailujen perinteisen hiihtotavan 10 kilometrin kilpailussa; hän jäi voittaja Terje Langlille 2,1 sekuntia. Viestissä hän sivakoi toisen osuuden Ruotsin hopeajoukkueessa, jonka muut viestinviejät olivat Thomas Eriksson, Svan ja Mogren. Majbäck oli lisäksi kymmenes 30 kilometrillä (p) sekä neljästoista 50 kilometrillä (v). Albertvillen olympialaisissa 1992 Majbäck sai pronssia 10 kilometrin perinteisen tyylin kilpailussa Ulvangin ja Marco Albarellon jälkeen sekä oli kuudes niin takaa-ajossa kuin 30 kilometrilläkin (p). Falunin MM-kilpailuissa 1993 Majbäck oli 30 kilometrillä (p) kahdestoista, 10 kilometrillä (p) neljästoista ja 50 kilometrillä (v) viidestoista. Lillehammerin 1994 olympialaisissa hän oli 50 kilometrin perinteisen hiihtotavan kilpailussa kuudes. Maailmancupissa Majbäck voitti 15 kilometrin vapaan hiihtotavan kilpailun Calgaryssa joulukuussa 1989. Hän oli lisäksi kerran toinen ja yhdeksän kertaa kolmas. ==Maailmancupin palkintosijat== *Kausi 1984–1985: Syktyvkar 15 km kolmas *Kausi 1986–1987: Davos 30 km (p) kolmas, Calgary 15 km (p) kolmas, Oberstdorf 30km (p) kolmas *Kausi 1987–1988: Kavgolovo 30 km (p) kolmas *Kausi 1988–1989: Lahti 30 km (p) kolmas *Kausi 1989–1990: Calgary 15 km (v) voitto, Trondheim 15 km (p) kolmas *Kausi 1990–1991: Les Saisies 30 km (p) kolmas, Val di Fiemme 10 km (p) toinen *Kausi 1991–1992: Albertville 10 km (p) kolmas ==Lähteet== *Christer Majbäck FIS:n tietokannassa Majbäck, Christer Majbäck, Christer Majbäck, Christer Majbäck, Christer